laion/Wikipedia-Exotic huggingface dataset:
קדמוס וארמיון

קדמוס וארמיון (בצרפתית: Cadmus et Hermione) היא אופרה טרגדיה מוזיקלית (בצרפתית: tragédie en musique) מאת ז'אן-בטיסט לולי. הליברית בשפה הצרפתית הוא מאת פיליפ קינו, מבוסס על ה"מטמורפוזות" מאת אובידיוס. לאופרה פרולוג וחמש מערכות. האופרה הועלתה לראשונה ב־27 באפריל 1673 על ידי האופרה של פריז באולם סאל ג'ו דה פום דה בקט (Salle du Jeu de Paume de Béquet). באופרה זו המציא לולי את הסגנון של הטרגדיה המוזיקלית (tragédie en musique המכונה גם tragédie lyrique). סגנון זה התבסס על האופרה הוונציאנית של התקופה, תוך שימוש באלמנטים קומיים. הפרולוג, משבח את המלך לואי ה-14, ומציג אותו כאפולו ההורג את הפיתון מדלפי. האופרה עצמה עוסקת בסיפור האהבה בין קדמוס, המייסד והמלך האגדי של יוון, והרמוניה, בתם של האלים במיתולוגייה היוונית ונוס ומרס. דמויות אחרות באופרה הן פאלאס אתנה, קופידון, יונו ויופיטר (אף הם מהמיתולוגייה היוונית והמיתולוגיה הרומית). אלגוריה המהללת את המלך לואי ה-14 כאל השמש הבלתי מנוצח. נימפות רועים ואלילים כפריים רוקדים ביום שמשי, ומעוררים את קנאתה של מפלצת הפיתון מדלפי. קרני השמש מביסות את הפיתון, והרוקדים שבים לרקוד. הנסיך המצרי קדמוס ואחותו אירופה מגיעים ליוון, ושם קדמוס מתאהב בהרמוניה, בתם של האלים במיתולוגייה היוונית ונוס ומרס. מלך מקומי מחזר אחר הרמוניה, ועל מנת לזכות בידה קדמוס צריך לעבור מכשולים רבים שהציבו מרס ויונו. האלה פאלאס אתנה עוזרת לקדמוס. קדמוס נפרד מהרמוניה, ויוצא למשימתו. קופידון מבטיח לנסיכה הרמוניה כי הוא יגן על אהובה. המכשול הראשון של קדמוס - עליו להביס את הדרקון שמרס הציב. לאחר שקדמוס הורג את הדרקון, כוהני מרס מקריבים לו קורבנות. קדמוס אוסף את שיני הדרקון, זורע אותם, וכל שן הופכת ללוחם עז. קדמוס זורק ביניהם רימון והם הורגים אחד את השני. ענק תוקף את קדמוס, אולם פאלאס אתנה מסייעת לו להפוך את צבאו של הענק לאבן באמצעות ראש המדוזה המצויר על מגינו. קדמוס שב להרמיון, אך היא נחטפת בפקודתה של יונו. קדמוס מתפלל לפאלאס אתנה, והיא, ברשותו של יופיטר מחזירה לו את הרמיונה, ומאפשרת את נישואיהם. מדיה וקבצים בנושא קדמוס וארמיון בוויקישיתוף קדמוס וארמיון באתר האופרה קומיק מידע היסטורי קורות חייו של ז'אן-בטיסט לולי אשר בחצרו עבד ז'אן-בפטיסט לולי עלילת האופרה ראו תחת הכותרת SYNOPSIS
מטרופוליס (קומיקס)

מטרופוליס (באנגלית: Metropolis) היא עיר בדיונית בארצות הברית, המופיעה בחוברות הקומיקס ביקום חברת DC קומיקס, בעיקר כזירת ההתרחשות המרכזית לרוב עלילותיו של גיבור-העל סופרמן. העיר הופיעה לראשונה בחוברת Action Comics #16 מספטמבר 1939, ונוצרה על ידי הכותב ג'רי סיגל והמאייר ג'ו שוסטר. העיר מטרופוליס מתוארת כאחת מהערים הגדולות והעשירות ביקום DC, המאכלסת כ-11 מיליון תושבים. בראשית דרכה עוצבה העיר בדמותה של טורונטו, עיר הולדתו של ג'ו שוסטר, אך במרוצת השנים עוצבה בהשראת העיר ניו יורק. היא ממוקמת בצפון-מזרח ארצות הברית, בקרבה יחסית לגות'אם סיטי; לפי הכותב פרנק מילר, מטרופוליס היא העיר ניו יורק בשעות היום, בשעה שגות'אם סיטי היא ניו יורק בשעות הלילה. מטרופוליס בפרויקט ויקיה של DC קומיקס Action Comics Weekly #601
מחנות הריכוז הפיניים במזרח קרליה

מחנות הריכוז הפיניים במזרח קרליה הם מחנות ריכוז לאסירי מלחמה סובייטים ואזרחים אסירים, שהוקמו על ידי ממשל הכיבוש הפיני במזרח קרליה, שטח שנכבש מברית המועצות במהלך מלחמת ההמשך ומלחמת העולם השנייה. צילומי מחנות הריכוז בפטרוזבודסק שצילמה כתבת המלחמה גלינה סנקו ביוני 1944, הוצגו כראייה במשפטי נירנברג. הצו להקמת מחנות כאלה פורסם ב-8 ביולי 1941 ונחתם באופן אישי על ידי המרשל גוסטב מנרהיים. צו זה קבע ביצוע טיהור אתני ומחנה הריכוז הפיני הראשון הוקם ב-24 באוקטובר 1941 בפטרוזבודסק. בסך הכל נבנו כ-14 מחנות ריכוז. עד 1942 הוחזקו במחנות כ-24,000 אסירים בעלי אזרחות סובייטית ברובם (96%). לטענת הניצולים, תנאים לא-סניטרים שלטו במחנות, רעב ומגפות השתוללו. בנוסף למבוגרים, גם ילדים הוחזקו במחנות. שיעור התמותה של אזרחים במחנות היה גבוה בגלל רעב ומחלות: לפי הערכות, 4,279 אזרחים מתו במחנות אלה, כלומר שיעור תמותה גס של 17%. באפריל 2020, נודע כי ועדת החקירות הרוסית בודקת את פשעי הפיניים בקרליה במהלך המלחמה, יחד עם משרד החוץ הפיני ושירות הביטחון הפדרלי הרוסי. על פי נתוני ארכיון המדינה של רוסיה שנפתח בשנת 1998, בשטחי הרפובליקה הקרלו-פינית פעלו במהלך מלחמת החורף 17 מחנות ריכוז, לא כולל מחנות הריכוז בפטרוזבודסק. מחנה קינאסוואארה מחנה קולבאסיארווי (קואוליארווי) מחנה אבאקומוב, בוזיאנסקאיה מחנה חבארוב מחנה קלימאנוה מחנה ליאפסין-אורחוב מחנה אורלוב מחנה סמרקוב מחנה טחואילוב מחנה הפוסואו מחנה פאאלו מחנה וידליצה מחנה סובחוז מחנה אילינסקויה 7 מחנות בפטרוזבודסק המספר המדויק של קורבנות מחנות הריכוז מהווה נושא לוויכוח ונע בין 4,000 ל-7,000 איש. לוח זיכרון לזכר ההרוגים במחנות הריכוז הפינים נחנך ב-24 ביוני 2017 בבית העלמין פסקי שבפטרוזובודסק. Kujala, Antti: Vankisurmat: Neuvostosotavankien laittomat ampumiset jatkosodassa. Helsinki: WSOY, 2008. ISBN 978-951-0-33761-5. Алексей Укконе. Как защититься от «социальной защиты»? // «Карелия» 59 31 במאי 2001 Эйно Пиэтола. Военнопленные в Финляндии 1941 в 1944. Хельге Сеппяля. Финляндия как оккупант в 1941 в 1944 годах.(הקישור אינו פעיל) Westerlund, Lars, ed. (2008). Sotavangit ja internoidut : Kansallisarkiston artikkelikirja [Prisoners of war and internees : a book of articles by the National Archives] (PDF) (באנגלית, פינית, and נורווגית). Helsinki: Kansallisarkisto. p. 568. ISBN 9789515331397. אורכב מ-המקור (PDF) ב-אוגוסט 15, 2014. נבדק ב-אוקטובר 25, 2016. מדיה וקבצים בנושא מחנות הריכוז הפיניים במזרח קרליה בוויקישיתוף מחנות הריכוז הפיניים / 1941-1944 מידע על מחנות הריכוז Laine, Antti 1982: Suur-Suomen kahdet kasvot. Itä-Karjalan siviiliväestön asema suomalaisessa miehityshallinnossa 1941–1944, pp. 116, 346–348, & appendix with illustrations. Helsinki: Otava. Забытое. Финские концлагеря в России в 1941—1944 гг. Про финские концлагеря Joukkohaudat piilottivat pienen kylän vaietun historian itärajalla – Suomen ainoalle keskitysleirille vietiin 2000 ihmistä Черная метка // Московский комсомолец, 2004 Обнародованы имена организаторов финских концлагерей в Карелии в годы войны Финская оккупация Заонежья. В. Лукьянов Камни помнят Три года детства в финском концлагере. Воспоминания братчанки МЕМОРИАЛ В ПАМЯТЬ О ПОГИБШИХ В КОНЦЛАГЕРЯХ ОТКРЫЛИ В ПЕСКАХ Мемориал в память о погибших в концлагерях открылся на кладбище «Пески»
תתקעו בחצוצרה

תתקעו בחצוצרה הוא סינגל של להקת ההיפ הופ הישראלית שב"ק ס' בשיתוף זמר הרגאמאפין הישראלי פישי הגדול. השיר יצא לאור ב-1997, כסינגל הראשי מתוך האלבום "בעטיפה של ממתק", על ידי חברת התקליטים NMC. מילות השיר נכתבו והולחנו על ידי חברי שב"ק ס', פישי הגדול ויוסי פיין. השיר הוא שיר ראגמאפין אשר משלב בתוכו בתים של ראפ. שלושה בתים מרכיבים את השיר, וביניהם פזמון חוזר. השיר רווי התייחסות עצמית, כגון: "אתם מאזינים לשיר מקום ראשון במצעד הפזמונים"; "כן זהו השיר החדש של השבק"; "זה שיר ממש גדול". כמו כן, בשיר מופיעה השורה "בכל זאת הגענו, למרות הכל", המהווה אזכור לשירה של להקת כוורת, "למרות הכל". לשיר צולם וידאו קליפ רשמי. בקליפ ניתן לראות את נמרוד רשף מוציא מכיסו חפיסת שוקולד "עלית" תוך שהוא שר את השורה "מתוק כמו שוקולד עלית", על המחווה, שילמה חברת עלית כ-3000 שקל. השיר התמקם במקום ה-4 במצעד השבועי של רשת ג', תוך ששהה במצעד כעשרה שבועות. במצעד השנתי של התחנה, דורג השיר במקום ה-14. באתר שיתוף הווידאו "יוטיוב", זכה השיר ללמעלה מ-980 אלף צפיות. ברשת הזרמת המדיה "ספוטיפיי", זכה השיר ללמעלה מ-700 אלף השמעות. השיר סומפל במספר שירי היפ הופ ישראלי. ביניהם "סבבה" של רביד פלוטניק, מתוך האלבום "ברוכים הבאים לפתח תקוה", ו"זוז עם זה" ו"סבבה" של כהן@מושון, שניהם מתוך האלבום "מחשב לכל ילד". לדף השיר באתר הספרייה הלאומית שב"ק ס', "בעטיפה של ממתק", NMC, 1997. מילים לשיר תתקעו בחצוצרה - שב, באתר שירונט שבק ס - תתקעו בחצוצרה (קליפ), סרטון באתר יוטיוב (אורך: 3:24) מימה - שב"ק ס - תתקעו בחצוצרה, באתר www.mima.co.il תתקעו בחצוצרה, באתר "פזמונט" שבק ס - תתקעו בחצוצרה (קליפ), סרטון באתר יוטיוב (אורך: 3:24) תתקעו בחצוצרה, נבדק ב-2023-08-31 Shabak Samech - שב"ק ס' (Ft. Fishi Hagadol - פישי הגדול) – Titkeu BaHatzotzra - תתקעו בחצוצרה (באנגלית), נבדק ב-2020-04-22
היכל התהילה של ה-WWE לשנת 2004

היכל התהילה של ה-WWE‏ (2004) היה טקס הוקרה למחזור החמישי במסגרת טקסי היכל התהילה של ה-WWE המסורתיים. האירוע הופק על ידי ארגון ההיאבקות האמריקאי, World Wrestling Entertainment‏ (WWE) ב-13 במרץ 2004 במלון הילטון, שבניו יורק, ניו יורק. האירוע היה חלק מסוף השבוע של רסלמניה 20. האירוע הונחה על ידי ג'ין אוקרלונד. הטקס, כמו קודמיו, לא שודר בטלוויזיה, לעומת זאת, הוא שוחרר בתור DVD ב-1 ביוני 2004. כמו כן, במרץ 2015, הטקס התווסף לתוכן ערוץ הטלוויזיה של ה-WWE Network. הכוכבים הראשיים של המחזור מופיעים בכתב מודגש אתר האינטרנט הרשמי של היכל התהילה של ה-WWE ערוץ ה-WWE Network הוסיף לתכנים שלו את טקסי היכל התהילה ביג ג'ון סטאד באתר World Wrestling Entertainment דון מוראקו באתר World Wrestling Entertainment גרג ולנטיין באתר World Wrestling Entertainment הארלי רייס באתר World Wrestling Entertainment ג'סי ונטורה באתר World Wrestling Entertainment ג'אנקיארד דוג באתר World Wrestling Entertainment הסמל סלוטר באתר World Wrestling Entertainment בילי גרהאם באתר World Wrestling Entertainment טיטו סנטנה באתר World Wrestling Entertainment בובי הינן באתר World Wrestling Entertainment פיט רוז באתר World Wrestling Entertainment
רות המרמן

רות המרמן קופמן היא שחיינית ארץ ישראלית, 3 פעמים ברציפות אלופת ארץ ישראל (1945–1947) במשחה ל-100 מטר חזה. המרמן התאמנה בקבוצת השחייה של ברית מכבים עתיד. באליפות ארץ ישראל לנוער שנערכה ברחובות בסוף ספטמבר 1945 זכתה המרמן בשתי מדליות זהב במשחה ל-100 מטר חזה בשיא אישי חדש של 1:44 דקות, שיפור של 8 עשיריות השנייה לשיאה ובמשחה ל-100 מטר גב, לפני אהובה דוד ממכבי טבריה ויעל ברגהיים ממכבי חיפה. שבועיים לאחר מכן, באליפות ארץ ישראל שנערכה בבת גלים בחיפה בתחילת אוקטובר היא זכתה במדליית זהב במשחה ל-100 מטר חזה בתוצאה של 1:43.8 דקות, לפני טרודה פלצ'ק חברתה למועדון השחייה (1:44 דקות). באליפות ארץ ישראל שנערכה בבת גלים בחיפה באוקטובר 1946 זכתה המרמן בפעם השנייה ברציפות במדליית זהב במשחה ל-100 מטר חזה בתוצאה של 1:42.4 דקות, לפני אסתר בירנבאום ושטרימר, שתיהן חברותיה למועדון השחייה. באליפות ארץ ישראל שנערכה בחולון בנובמבר 1947 זכתה המרמן בפעם השלישית ברציפות במדליית זהב במשחה ל-100 מטר חזה בתוצאה של 1:45.8 דקות, לפני אסתר בירנבאום. שחייני מכבי חיפה חגגו את יובלם, המשקיף, 11 באוגוסט 1946 שני שיאים בתחרויות הארציות בשחיה, המשקיף, 7 באוקטובר 1947 אלכס דורון, ברית מכבים עתיד:אח, איזה עבר, מעריב, 24 באוקטובר 1985 אליפות הנוער בשחייה - שני שיאים ארצישראליים חדשים בשחיה, המשקיף, 23 בספטמבר 1945 בתחרויות אליפות א"י בשחיה - מכבי חיפה במקום הראשון, ב.מ.ע.-שני, המשקיף, 7 באוקטובר 1945 תחרויות אליפות א"י בשחית בוגרים לשנת 1946, המשקיף, 13 באוקטובר 1946 שחיה - התחרויות על אליפות ארצות בחולון, באתר הארץ, 2 בנובמבר 1947 מיכאל, זיכרון לנופלים - אסתר (אמי) בירנבאום, אתר הארץ, 19 ביולי 1948 ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
איסטיודקטיליים

איסטיודקטיליים (שם מדעי: Istiodactylidae) היא משפחה של פטרוזאורים מקבוצת הפטרודקטיליים, שחיה במשך הקרטיקון התחתון שלפני 130 עד 120 מיליון שנה מזמננו. המאובנים שלהם התגלו בעיקר בבריטניה ובסין. ממצא נוסף שכונה Gwawinapterus התגלה בקנדה, אך התברר שהוא למעשה מאובן של דג קדום. משפחה זו בעלת חמישה סוגים עם מוטת כנפיים של 4 מטרים בקירוב, קצת יותר ארוך מאלבטרוס נודד. הם עטו פלומה פרוותית והיו בעלי ראשים קטנים וחרטומים ארוכים שהזכירו מקור של ברווזים או של שקנאים. עם זאת הלסתות היו חלולות ובתוכם בלטו שורות של שיניים חרוטיות. מעריכים שפטרוזאורים אלה ניזונו בעיקר מנבלות שהיו פזורות באזור. הם חיו בעיקר באזורי מחיה יבשתיים, הרחק יחסית ממקווי מים, ולא ברור אם יכלו לשחות ולהרטיב את כנפיהם. איסטיודקטילוס (Istiodactylus) Liaoxipterus Longchengpterus Luchibang Nurhachius מדיה וקבצים בנושא איסטיודקטיליים בוויקישיתוף איסטיודקטיליים, באתר האנציקלופדיה של החיים (באנגלית) איסטיודקטיליים, באתר GBIF (באנגלית)
משה קונסטנטין

משה קונסטנטין (נולד ב-9 בספטמבר 1970) הוא כדורגלן עבר ומאמן כדורגל ישראלי. ששיחק בעמדת הקשר והמגן. קונסטנטין גדל במחלקת הנוער של מכבי תל אביב. בגיל 19 עלה לקבוצה הבוגרת, ושימש בעיקר כשחקן ספסל. בעונת 1990–1991 הושאל לקבוצת מכבי רמת עמידר מהליגה הארצית. בתחילת העונה קונסטנטין שבר את ידו במהלך שירותו בצה"ל, ועקב כך נעדר חודשיים מהמגרשים. בהופעת הבכורה שלו השיגה הקבוצה את ניצחונה הראשון. בסיום העונה ירדה עמידר לליגה א' בעקבות נחיתות בהפרש השערים. בעונת 1992–1993 חזר למכבי תל אביב, ושיחק עונה אחת, בה שימש בעיקר כשחקן מחליף. קונסטנטין שותף בחמישה משחקים בלבד ובסוף העונה זכה עם קבוצתו בגביע הטוטו. את עונת 1993–1994 התחיל במכבי תל אביב, והשתתף בשני משחקים במסגרת האינטרטוטו. בהמשך עבר לקבוצת צפרירים חולון בליגה הבכירה, בה שיחק בהרכב בעמדת המגן, וסיים את העונה במקום העשירי בטבלה. את עונת 1994–1995 התחיל בצפרירים חולון ובאצמע העונה הצטרף לקבוצת מכבי עירוני אשדוד כמחליף למגן אלון כהן שנפצע. בעירוני היה שחקן הרכב בתפקיד המגן הימני וירד איתה לליגה הארצית במחזור האחרון. בהמשך שיחק קונסטנטין בליגות הנמוכות. בעונת 2006–2007 עוד הספיק להעפיל עם קבוצת הפועל אורתודוקסים יפו מליגה ג' לליגה ב'. בשנת 2004 התחיל קונסטנטין את קריירת האימון שלו במחלקת הנוער של צפרירים חולון. לאחר מכן עבר למחלקת הנוער של הפועל ראשון לציון. לאחר מכן חזר למחלקה של צפרירים חולון ובשנת 2009 החל לאמן במחלקת הנוער של בני יהודה תל אביב, בה אימן במשך 10 שנים. קונסטנטין החל לאמן בעונת 2019–2020 את קבוצת הבוגרים של שמשון תל אביב מליגה ב', אך נפרד מהקבוצה לאחר שני מחזורים. בנובמבר 2019 למאמן קבוצת נערים א' של בית"ר תל אביב בת ים. קונסטנטין נשוי לקארין ואב לשני בנים. בנו הוא הכדורגלן שי קונסטנטין. מאז שנת 1996 עובד בבנק דיסקונט. משה קונסטנטין, באתר ההתאחדות לכדורגל בישראל משה קונסטנטין, באתר Transfermarkt משה קונסטנטין, באתר "מכביפדיה" בראל וקונסטנטין חתמו בעמידר, מעריב 23 באוגוסט 1990 הפועל: בונים תוכנית הצלה, מעריב 3 בספטמבר 1990 הראשון של עמידר. בשיניים, מעריב 4 בנובמבר 1990 דוד בן-שימול, אות ההגינות לקבוצת הנערים של בני יהודה, באתר ynet, 25 באפריל 2016 משה קונסטנטין סיים את דרכו בשמשון ת"א, שלומי שלמה מועמד, גולר 15 בספטמבר 2019
פטרנודונטיה

פטרנודונטיה (שם מדעי: Pteranodontia) הוא ענף של פטרוזאורים מתת-סדרת הפטרודקטיליים. הוא הוגדר בידי החוקר עותניאל צ'ארלס מארש ב-1887. המאובנים של בני הקבוצה התגלו לאורך אירופה, אסיה ולאורך אמריקה. קבוצה זו משתייכת לענף אורניתוכירואידה, בו גם קבוצת האז'דרכואידה, הכולל את גדולי הפטרוזאורים ממשפחת האז'דרכיים. קבוצה זו כוללת את הניקטוזאוריים, את הפטראנודוניים וקרוביהם ואת האורניתוכיריים שגם הם היו ענקיים. לחלקם היו שיניים בלסתותיהם הרחבות שכללו לעיתים רבות בליטה על החוטם, ולאחרים היו "כרבולות" גבוהות כמו אצל הניקטוזאורוס או אצל הפטרנודון. מבנה הגפיים שלהם הזכיר בצורתו עצמות דינוזאורים והיה לא-פרופורציונלי. בתחילה סברו שהם היו מגושמים מאוד על הקרקע, אם כי חוקרים אחרים מניחים שהם נעו על שתי רגליים או אף בקפיצה. חוקרים שבדקו את שלד האנהגוארה מעריכים שהוא התפתל בקפיצות. את מרבית חייהם הם דאו על אוויר חם בדומה לנשרים מודרניים. חלקם כנראה היו טורפים גדולים, ואחרים ניזונו בעיקר מדגים שהם שלו מהים. אחרים נעו על הקרקע והיו אוכלי נבלות שהזכירו את האז'דרכיים הענקיים. כל בני הקבוצה נכחדו עם סיום הקרטיקון לפני 66 מיליון שנה, יחד עם אחרוני הדינוזאורים. משפחה ניקטוזאוריים (Nyctosauridae) קבוצה פטרנודונטואידה (Pteranodontoidea) סוג Piksi? סוג סנטנדקטילוס (Santanadactylus)? משפחה פטראנודוניים (Pteranodontidae) קבוצה Ornithocheiromorpha משפחה Lonchodectidae קבוצה Lanceodontia משפחה Mimodactylidae משפחה איסטיודקטיליים (Istiodactylidae) קבוצה Anhangueria משפחה בוראופטריים (Boreopteridae) משפחה Hamipteridae קבוצה Targaryendraconia משפחה Cimoliopteridae משפחה Targaryendraconidae קבוצה Ornithocheirae משפחה אנהגואריים (Anhangueridae) משפחה אורניתוכיריים (Ornithocheiridae) מדיה וקבצים בנושא פטרנודונטיה בוויקישיתוף Dinosaur Revolution: Anhanguera ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
פטרנודונטואידה

פטרנודונטואידה (שם מדעי: Pteranodontoidea) הוא ענף של פטרוזאורים מתת-סדרת הפטרודקטיליים. הוא הוגדר בידי החוקר אלכסנדר קלנר ב-1996. המאובנים של בני הקבוצה התגלו לאורך אירופה, אסיה ולאורך אמריקה. קבוצה זו כוללת את כל בני ענף הפטרנודונטיה, למעט את בני משפחת הניקטוזאוריים שהיו בעלי "מפרש" רחב מאחורי ראשם, והיא מכילה את האב הקדמון המשותף בין הפטרנודון לאנהגוארה. מרבית בני קבוצה זו היו יצורים גדולים עם מוטת כנפיים ארוכה מאוד. הלסתות שלהם היו בעלות שיניים חרוטיות שהותאמו לתפיסת דגים, אך אצל חלקם לא היו שיניים כלל. ייתכן שהם התאימו לאכילת נבלות. בדומה לשאר הפטרוזאורים הם נכחדו עם הכחדת הקרטיקון הגדולה לפני 66 מיליון שנה. סוג Piksi? סוג סנטנדקטילוס (Santanadactylus)? משפחה פטראנודוניים (Pteranodontidae) קבוצה Ornithocheiromorpha משפחה Lonchodectidae קבוצה Lanceodontia משפחה Mimodactylidae משפחה איסטיודקטיליים (Istiodactylidae) קבוצה Anhangueria משפחה בוראופטריים (Boreopteridae) משפחה Hamipteridae קבוצה Targaryendraconia משפחה Cimoliopteridae משפחה Targaryendraconidae קבוצה Ornithocheirae משפחה אנהגואריים (Anhangueridae) משפחה אורניתוכיריים (Ornithocheiridae) מדיה וקבצים בנושא פטרנודונטואידה בוויקישיתוף
מבצע תשובה מהירה

מבצע תשובה מהירה הוא מבצע צבאי בלבנון, שביצעה סיירת גבעתי. ב-19 באפריל 1990 ביצע כוח מסיירת גבעתי, בפיקודו של רס"ן אייל שליין, פשיטה על בסיס חזבאללה, שמוקם במרחב שבין הכפרים עין א-תינה (ער') ומיידון והעיירה משע'רה (אנ'). במסגרת הקו ההתקפי שהוביל אלוף פיקוד הצפון, יוסי פלד, כנגד ארגוני המחבלים בדרום לבנון, יזם מפקד חטיבת גבעתי, אל"ם יום טוב סמיה, פשיטה על בסיס חזבאללה, שמוקם במרחב שבין הכפרים מיידון, עין אל-תינה והעיירה משע'רה, ששימש את פעילי הארגון בדרום לבנון. השטח ההררי התלול והקשה שהיה רווי בסלעים גדולים וצמחייה סבוכה היווה כר נוח לפעילי הארגון לשהות בו, בעמדות מוסוות, לירות ממנו אש מקלעים, מרגמות וטילי נ"ט לעבר מוצבי צה"ל, וכן לצאת ממנו לפעילות חודרת מעבר לרצועת הביטחון. כוח מסיירת גבעתי, שאליו צורף גם כוח קטן מגדוד שקד, ביצע נוהל קרב ארוך, אולם מפקד הסיירת לא יכול היה לפקד על הפעולה מסיבות אישיות. מפקד החטיבה, סמיה, מינה תחתיו את מפקד גדוד שקד, רס"ן אייל שליין, שפיקד קודם לכן על הסיירת כמפקד הכוח הפושט. הכוח ביצע תנועה לילית בציר הררי קשה לתנועה, התגנב למרחב הפעולה, שנשלט בידי חזבאללה וארב לפעילי חזבאללה. בבוקר למחרת הכוח זיהה והרג שני פעילי חזבאללה ובהמשך היום פגע בחוליית פעילים נוספת והרג את ארבעת חבריה. לאחר מכן נסוג הכוח בהצלחה לקו המוצבים של צה"ל. לאחר המבצע אמר אלוף פיקוד הצפון, יוסי פלד, לכוח ולמפקדיו כי הפגינו "רמה מקצועית ויכולת מבצעית גבוהה, שתוצאותיה מדברות בעד עצמן. אני מצדיע ל'חטיבת גבעתי' על רמת הביצוע". יואב לימור ואלון בן–דוד, מקום שביעי: סיירת גבעתי, באתר ynet, 22 בינואר 2008. יום טוב סמיה, "מנהיגות ברגעים של אמת", הוצאת קונטנטו דה סמריק, 2014, עמוד 367. עמנואל רוזן, יהודה גורן ושפי גבאי, "פעולת צה"ל: רס"ן א' קיבל את הפיקוד ב"רגע האחרון"", חלק א' וחלק ב', מעריב, ‏ 22 באפריל 1990. גל פרל פינקל, חוזרים ללבנון, דרך הטלוויזיה, באתר זמן ישראל, 28 באפריל 2020. יהודה גורן, שישה אנשי חזבאללה חוסלו בפשיטת כוח "גבעתי" בלבנון, מעריב, ‏ 22 באפריל 1990. דני שדה, "פלד: "אני מצדיע לחיילי חטיבת גבעתי' על הביצוע המושלם"", ידיעות אחרונות, ‏ 22 באפריל 1990.
עינב (שיר)

"עינב" הוא פזמון שביצעה להקת ג'יין בורדו. השיר יצא לאור בשנת 2014. השיר יצא באוגוסט 2014 כסינגל הראשון מתוך אלבום הבכורה של הלהקה, "ג'יין בורדו", שיצא כחודשיים מאוחר יותר. השיר נכתב והולחן על ידי דורון טלמון, סולנית ההרכב. השיר מסוג קאנטרי-פופ. הדוברת בשיר מבטאת את קנאתה בבחורה נאה ומצליחה בשם עינב. לדברי טלמון, "השיר נכתב על מישהי שקיימת והושאל לעוד מלא אחרות שקיימות. זהו שיר על ההרגשה הכללית שבחורה יכולה למצוא את עצמה חשה לפעמים". במצעד הפזמונים העברי השנתי של גלגלצ לשנת תשע"ה (2015) דורג השיר במקום ה-17. נכון ליוני 2023 צבר השיר למעלה מ-6 מיליון צפיות ביוטיוב. סרטון השיר "עינב" באתר יוטיוב מילות השיר "עינב" באתר שירונט לדף השיר באתר הספרייה הלאומית אורי זר אביב, קאנטרי קלאב: להקת ג'יין בורדו עושה קאנטרי ממזרי בעברית, באתר טיים אאוט תל אביב, 1 בינואר 2015
אש תופת

אש תופת (באנגלית: Wild Fire) הוא רומן משנת 2006 מאת הסופר האמריקאי, נלסון דה מיל. זהו הרביעי בסדרת הרומנים של דה-מיל שמציג את הבלש ג'ון קורי, שעובד כעת כקבלן של כח המשימה האנטי-טרוריסטי של ה-FBI בעיר ניו יורק. הרומן הוא ספר המשך ל"התרסקות לילית" ומתרחש כשנה לאחר מכן. אחרי "אש תופת" יצא רומן המשך בשנת 2010, האריה. ברוכים הבאים למועדון קאסטר היל, המצוי בבקתת הציד המפוארת, אדירונדאק. המועדון מונה בין חבריו כמה מהמנהיגים העסקיים, מאנשי הצבא ומפקידי הממשל הבכירים ביותר בארצות הברית. למראית עין, מטרת המועדון לספק מרגוע לחבריו הוותיקים. אלא שבסוף-שבוע סתווי אחד, מועצת המנהלים של המועדון מתכנסת לדון בטרגדיה של האחד-עשר בספטמבר ולגבש סופית את פעולת התגמול, הידועה בשם הקוד שלה: "אש תופת". באותו סוף שבוע מוצא חבר בכוח המשימה האנטי-טרוריסטי, את מותו. עד מהרה מוטל על הבלש ג'ון קורי ועל אשתו, סוכנת הבולשת הפדרלית, קייט מייפילד, לחשוף את המזימה האיומה, שתחילתה במועדון קאסטר היל וסופה באיום גרעיני על ערים אמריקניות. קורי ומייפילד הם היחידים שיכולים להפסיק את האיום ולמנוע כאוס גלובלי. הספר "אש תופת", באתר "סימניה" אש תופת, באתר OCLC (באנגלית) "Wild Fire". Nelson DeMille's Official Website. אורכב מ-המקור ב-2008-10-15. נבדק ב-2020-04-23.
ארנולד (מכונית)

ארנולד (מכונית) (באנגלית: Arnold (automobile)) היה כלי תחבורה פתוח שנבנה בבריטניה בין השנים 1898–1896 על ידי William Arnold & Sons. "ויליאם ארנולד ובניו" הייתה חברת הנדסה חקלאית שנוסדה בשנת 1844. בית המלאכה של היצרן מוקם בדרום-מזרח אנגליה במחוז קנט ביישוב "East Peckham" (אנ'). בשנת 1895 "ויליאם ארנולד ובניו" רכשו רישיון לבניית מכוניות בנץ. בתור "חברת הובלות ארנולד ושות'". בית המלאכה בנה שתים-עשרה מכוניות שעוצבו על פי קרל בנץ ונבנו ברישיון שלו, אך היו מצוידות במנועים משלהן. דגם "ארנולד אחד" משנת 1896 הצטייד במתנע (סטרטר)("Starter (engine)" (אנ')) מהראשונים בעולם, על ידי מהנדס החשמל הרברט ג'ון דוזינג. זה היה גנרטור-מנוע שחובר לגלגל התנופה, לסייע למכונית על גבעות וגם להפעיל את המנוע. קרל בנץ מדיה וקבצים בנושא ארנולד בוויקישיתוף Arnold", in G.N. Georgano, ed., The Complete Encyclopedia of Motorcars 1885–1968 (New York: E.P. Dutton and Co., 1974). (אנ') G.N. Georgano, N. (2000). Beaulieu Encyclopedia of the Automobile. London: HMSO. ISBN 1-57958-293-1 Rubashow, Tom (24 October 2008). "Shilling fine for 8 mph dash down high street". Kent and Sussex Courier (Paddock Wood edition). Courier Media Group Ltd סטרטר - (מתנע) הוא מכשיר המשמש לסיבוב (להנעה) של מנוע בעירה פנימית כדי להתחיל את פעולת המנוע בכוח עצמו. המתחילים יכולים להיות חשמליים, פנאומטיים או הידראוליים. במקרה של מנועים גדולים מאוד, המתנע יכול אפילו להיות מנוע בעירה פנימית נוסף מוטור - גנרטור: גנרטור-מנוע הוא מכשיר להמרת כוח חשמלי לצורה אחרת. ערכות גנרטור-מנוע משמשות להמרת תדר, מתח או שלב כוח. ניתן להשתמש בהם גם לבידוד עומסים חשמליים מקו אספקת החשמל. גנרטורים גדולים-מוטוריים שימשו לרוב להמרת כמויות כוח תעשייתיות ואילו גנרטורים-מנועים קטנים יותר שימשו להמרת כוח סוללה למתח מתח גבוה יותר
הפנתר

הפנתר הוא רומן משנת 2012 מאת הסופר האמריקאי נלסון דה-מיל. זהו הרומן השישי בסדרת הספרים אודות ג'ון קורי, שעובד כעת כקבלן של כוח המשימה של ה-FBI למלחמה בטרור בעיר ניו יורק. הרומן הוא ספר המשך לספר האריה. לספר יצא ספר המשך משנת 2015, Angel Radiant. כמו כן הוצגה ברומן זה דמות בדיונית אחרת של דה-מיל, פול ברנר, שמופיע ברומנים בת הגנרל ומשחק האריה. סוכן כוח המשימה האנטי-טרוריסטי ג'ון קורי ואשתו סוכנת האף-בי-איי קייט מייפילד הוצבו מעבר לים צנעא, בתימן, אחד המקומות המסוכנים ביותר במזרח התיכון. הם נשלחים לעבוד עם צוות קטן כדי לאתר את אחד המוחות שעמדו מאחורי הפצצת המשחתת USS Cole: פעיל בכיר באל-קאעידה המכונה "הפנתר". הוא חסר רחמים וחמקמק, מבוקש על פעולות טרור ורציחות מרובות – וממשלת ארצות הברית נחושה להפיל אותו, לא משנה מה מה המחיר. כמי שהגיעו באיחור למשחק בוגדני, ג'ון וקייט לא מכירים את החוקים, את השחקנים או את התוצאה. מה שהם כן יודעים הוא שיש יותר ממה שנראה לעין במשימה ושהציידים עומדים להפוך לניצודים. The Panther | Nelson DeMille, nelsondemille.net
אאופרקריים

אאופרקריים (שם מדעי: Euparkeriidae) היא משפחה של זוחלים פרהיסטוריים שחיו בטריאס התחתון עד הטריאס התיכון לפני 245 עד 230 מיליון שנה. היא כללה שלושה סוגים שהתגלו בפולין, סין ודרום אפריקה. לא כל החוקרים מכירים בקבוצה זו וסוברים שהיא קבוצה פוליפילטית. בני משפחה זו היו בעלי מאפיינים שהזכירו דינוזאורים או זוחלים דו-רגליים אחרים, למשל כמה דמויי-תנינאים קדומים. הם נחשבים לקרובי הארכוזאורים, אך השתייכו לקבוצה יותר קדומה - דמויי ארכוזאורים, כשבעבר הם נחשבו לקרובי הדינוזאורים, התנינאים והעופות (אוומטאטרסליה). הם היו קטנים וזריזים עם כיסוי של אוסטאודרם נוקשה, והם היו בעלי מפרקים מתאימים לעמידה על שניים, מה שנתן להם יתרון על פני התנינאים והסינאפסידים ששלטו באזור. ייתכן שהמשפחה הייתה מאבות הארכוזאורים האמיתיים שהפכו לגדולים יותר לאורך הטריאס והשתלטו על מרבית הגומחות הקיימות. אאופרקריה (Euparkeria) Osmolskina Halazhaisuchus כמה מהחוקרים משייכים לקבוצה גם את הסוגים: Dorosuchus ו-Asperoris. מדיה וקבצים בנושא אאופרקריים בוויקישיתוף אאופרקריים, באתר האנציקלופדיה של החיים (באנגלית) אאופרקריים, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.